Eesti otsib superstaari

"Eesti otsib superstaari" on telesaade, mis põhineb populaarsel Briti formaadil "Pop Idol".

Saate eesmärk on võistluse käigus välja selgitada parim uus laulja. Võitjat autasustatakse plaadilepingu ja auhinnarahaga. Telesaadet toodab ja näitab TV3.

Võistlus koosneb mitmest osast: eelvoorust, teatrivoorust, stuudiovoorust ja finaalist. Eelvoorud toimuvad üle Eesti mitmes linnas, kus kolme kohtuniku ette astuvad kõik, kes soovivad saates osaleda. Eelvoorud on aset leidnud Tallinnas, Tartus, Pärnus (2007–2011), Jõhvis (2007–2008; 2011), Rakveres (2009), Viljandis (2012) ja Narvas (2012). Eelvoorudest pääseb edasi 60–100 lauljat.

Telefonihääletusega on välja selgitatud kõik üheksa senist saate võitjat ehk superstaari: Birgit Õigemeel, Jana Kask, Ott Lepland, Liis Lemsalu, Rasmus Rändvee, Jüri Pootsmann, Uudo Sepp, Alika Milova ja Ant Nurhan. Saates on osalenud veel näiteks Luisa Värk, Taavi Peterson, Taavi Immato, Getter Jaani, Marten Kuningas, Birgit Varjun, Artjom Savitski, Triin Niitoja, Teele Viira, Rosanna Lints, Kristjan Laas, Karl-Erik Taukar, Rauno Gutman, Merilin Mälk, Jaagup Tuisk, Anis Arumets, Rivo Kingi, Arno Suislep, Sverre Karro ja Toomas Kolk.

Eel- ja teatrivoorudes kuulub otsustav sõna kolmele kohtunikule. "Eesti otsib superstaari" kohtunikud on olnud muusikakriitik, kitarrist ja ajakirjanik Mihkel Raud (2007–...), laulja Maarja-Liis Ilus (2009–2015), laulja Eda-Ines Etti (2018–...), laulja Koit Toome (2018–...) ning laulja, näitleja ja dirigent Mart Sander (2012). Varem on kohtunikeks olnud ka raadio-DJ, raadioajakirjanik ja teleprodutsent Heidy Purga (2007–2008) ning helilooja ja pianist Rein Rannap (2007–2015).

Igal hooajal (välja arvatud viimasel neljal) on saadet juhtinud erinevad inimesed. Esimesel hooajal (2007) olid saatejuhid näitleja Aigi Vahing ning näitleja ja koreograaf Jüri Nael. Teisel hooajal (2008) juhtisid saadet koomikud ja näitlejad Ott Sepp ja Märt Avandi. Kolmanda hooaja saateid juhtisid Eurovisiooni lauluvõistluse võitnud laulja Tanel Padar ja laulja Ithaka Maria Rahula. Neljandal hooajal (2011) olid saatejuhid näitlejad Evelin Pang ja Hele Kõrve, viiendal hooajal aga näitlejatest vennad Karl-Andreas Kalmet ja Henrik Kalmet. Kuuendast kuni üheksanda hooajani juhtis saadet Karl-Erik Taukar.

Telesaade on tavaliselt eetris pühapäevaõhtuti, mil järjest toimuvad nii põhisaade kui ka hääletusvoor. Neljapäeviti kantakse üle ka lisasaadet "Eesti otsib superstaari: lava taga".

Esimene hooaeg

, võitis Birgit Õigemeel.
"Eesti otsib superstaari" esimene hooaeg algas veebruaris 2007. Saatejuhid olid näitleja Aigi Vahing ja koreograaf Jüri Nael. Kohtunikud olid kitarrist, muusikakriitik ning raadio- ja teleajakirjanik Mihkel Raud, raadio-DJ Heidy Purga ning helilooja ja klaverivirtuoos Rein Rannap. 

Saate eelvoorudes osales rohkem kui 1500 staariks pürgijat. Nendest vaid 100 pääses teatrivooru ja sealt edasi stuudiovoorudesse 32 inimest. Stuudiovoorudest valisid televaatajad finaali üheksa osalejat. Seitsme pika finaalsaate järel osalesid superfinaalis Birgit Õigemeel ja Luisa Värk. Saate võitis telefonihääletuse järel Birgit Õigemeel, keda autasustati 100 000 krooni ja plaadilepinguga. Birgit andis välja omanimelise debüütalbumi "Birgit Õigemeel" jaanuaris 2008. Oma albumi on välja andnud ka saates teise koha saavutanud Luisa Värk.

Teine hooaeg

, võitis Jana Kask.
Saate teine hooaeg toimus kevadel 2008. Saatejuhtidena astusid üles koomikutest näitlejad Ott Sepp ja Märt Avandi. Kohtunike ridades muutusi ei olnud. 

Eelvoorudes üles astunud enam kui 2300 inimesest jõudis pärast mitut vooru finaali kümme osalejat. Kaheksa finaalsaate järel kohtusid superfinaalis Jana Kask ja Arno Suislep, kellest televaatajad valisid võitjaks Jana. Tähelepanuväärsemad osalejad olid Taavi Immato (ansambli Shanon solist), Kristiina Piperal, Timothy Jarman ja Norman Salumäe. Detsembris 2009 andis Jana välja oma debüütalbumi "Face in the Mirror".

Kolmas hooaeg

, võitis Ott Lepland.
Kolmas hooaeg sai alguse septembris 2009. Saatejuhid olid Tanel Padar ja Ithaka Maria. Kohtuniku rolli astus Maarja-Liis Ilus, kes vahetas välja Heidy Purga. 

Eelvoorudes pürgis superstaariks rohkem kui 1500 inimest. Pärast mitut vooru oli finaalis taas kümme osalejat, kellest kaheksa nädalat hiljem astusid Linnahallis üles superfinalistid Birgit Varjun ja Ott Lepland. Terve superfinaali ajal kestnud hääletuse tulemusel sai superstaaritiitli ning võitis plaadilepingu ja 100 000 Eesti krooni Ott Lepland. Aprillis 2010 ilmus Leplandi omanimeline debüütalbum "Ott Lepland".

Neljas hooaeg

, võitis Liis Lemsalu.
Neljas hooaeg algas TV3 ekraanil 13. veebruaril 2011. Saatejuhid olid näitlejad Evelin Pang ja Hele Kõrve. Teist aastat järjest kuulusid žüriisse Mihkel Raud, Maarja-Liis Ilus ja Rein Rannap.

Kaheksa finaalsaate järel toimunud superfinaalis astusid üles Liis Lemsalu ja Artjom Savitski. Nokia Kontserdimajast üle kantud saate jooksul tehti ligi 90 000 telefonikõnet. Telefonihääletuse tulemusel võitis saate Liis Lemsalu, keda autasustati 10 000 euroga ja plaadilepinguga Universal Musicuga.

Saatele järgnes üle-eestiline kontserditurnee "Eesti superstaar – Live tuur", kus esinesid esimesele viiele kohale platseerunud finalistid, kolmanda hooaja võitja Ott Lepland ja finalist Getter Jaani ning muusikud Lenna Kuurmaa ja Koit Toome.

Viies hooaeg

, võitis Rasmus Rändvee.

Viies hooaeg jõudis ekraanile 9. septembril 2012. Kohtunikena jätkasid Mihkel Raud ja Maarja-Liis Ilus ning nendega liitus Mart Sander. Saatejuhtidena tegid oma debüüdi näitlejatest vennad Karl-Andreas Kalmet ja Henrik Kalmet.

23. detsembril 2012 Nokia Kontserdimajas toimunud superfinaalis võistlesid superstaaritiitli, plaadilepingu Universal Musicuga ja 10 000 euro nimel Rasmus Rändvee ja Elina Born. Saate võitis Rändvee 59% häältega.

 Kuues hooaeg 

, võitis Jüri Pootsmann.
"Eesti otsib superstaari" kuues hooaeg algas 2015. aasta kevadel. Saadet juhtis Karl-Erik Taukar. Kohtunikena hindasid lauljaid Tanel Padar, Maarja-Liis Ilus, Rein Rannap ja Jarek Kasar. Võitja selgus 2015. aasta 31. mail Nordea Kontserdimajas toimunud superfinaalis, kus laulsid Jüri Pootsmann ja Gertu Pabbo. Superstaaritiitli, 10 000 eurot, plaadilepingu Universal Musicuga ja esimese singli, mis ilmus 1. juunil 2015, võitis Jüri Pootsmann.

 Seitsmes hooaeg 

, võitis Uudo Sepp.
"Eesti otsib superstaari" seitsmes hooaeg algas 2018. aasta kevadel. Saadet juhtis taas Karl-Erik Taukar. Kohtunikud olid Mihkel Raud, Eda-Ines Etti ja Koit Toome. Võitja selgus 3. juunil Saku Suurhallis toimunud superfinaalis, mille võitis Saaremaalt pärit Uudo Sepp.

 Kaheksas hooaeg 

, võitis Alika Milova.
"Eesti otsib superstaari" kaheksas hooaeg algas 2021. aasta suvel. Saadet juhtis taas Karl-Erik Taukar. Kohtunikud olid Mihkel Raud, Birgit Sarrap ja Koit Toome. Võitja selgus 12. detsembril Saku Suurhallis. Saate võitis Narvast pärit Alika Milova, teisele kohale jäi Pärnust pärit Wanda-Helene Ollep.

 Üheksas hooaeg 

"Eesti otsib superstaari" üheksas hooaeg algas 2023. aastal. Kohtunikud ja saatejuht jäid samaks. Esimest korda oli superfinaalis kolm osalejat. Kolmandale kohale jäi Robin Kristofer Kukk, teisele kohale Margareth Mürk. Saate võitis İstanbulis sündinud türklane Ant Nurhan.

Endiste osalejate diskograafia
 Laulja Debüütalbum Teine album Kolmas album Neljas albumBirgit Õigemeel (Esimene hooaeg, võitja)"Birgit Õigemeel" (25. jaanuar 2008) MTH Publishing"Ilus aeg" (10. november 2008) MTH Publishing"Teineteisel pool" (19. november 2009) MTH Publishing"Uus algus" (3. detsember 2013) Enjoy EntertainmentGetter Jaani (Kolmas hooaeg, neljas koht)EP "Parim päev"(9. juuni 2010) Moonwalk"Rockefeller Street" (2. mai 2011) Moonwalk"Jõuluvalgus" (2011) Moonwalk"DNA"
(12. detsember 2014) 

MoonwalkOtt Lepland (Kolmas hooaeg, võitja)"Ott Lepland"(14. aprill 2010) Crunch Industry"Laulan ma sind"(28. oktoober 2011) Crunch Industry"Kuula"(mai 2012) Crunch Industry"Öö mu kannul käib"(4. detsember 2012) Crunch IndustryLuisa Värk (Esimene hooaeg, teine koht)"Tunnete allee" (4. detsember 2008) RHS Jana Kask (Teine hooaeg, võitja)"Face in the Mirror"(11. detsember 2009) EES Liis Lemsalu (Neljas hooaeg, võitja)"Liis Lemsalu"(2011) Universal Music "+1"

(2017)

OÜ SargentasMarten Kuningas (Kolmas hooaeg, kolmas koht)"Janu"(2012) Morss Records  Elina Born (Viies hooaeg, teine koht)"Elina Born"(2015)Star Management Karl-Erik Taukar (Viies hooaeg, neljas koht)"Vääramatu jõud"(2014)Star Management"Kaks"(2016) Star Management Mikk Mäe (Kuues hooaeg, neljas koht)"Mikk Mäe"
(2015)

Vana Klaver P&MAlika Milova (kaheksas hooaeg, võitja)"Alika"(2023)Universal Music Estonia 

"Pop Idol" mujal maailmas
  "Pop Idol""Pop iidol" (originaal) 25px|border Araabia maad "سوبر ستار" "Superstaar"  "Հայ Սուպերսթար""Hei, superstaar"  "Australian Idol""Austraalia iidol"  "Idool""Iidol"  "Ídolos""Iidolid"  "Music Idol""Muusika iidol"  "Canadian Idol""Kanada iidol"  "Hrvatski Idol""Horvaatia iidol"  "Hrvatska traži zvijezdu""Horvaatia otsib staari"  "Česko hledá SuperStar""Tšehhi otsib superstaari"25px|border25px|border Tšehhi ja Slovakkia  "Česko Slovenská Superstar""Tšehhi-Slovakkia superstaar"  "Idols""Iidolid"  "Idols""Iidolid"  "Nouvelle Star""Uus staar"  "ჯეოსტარი""Geostari"  "Deutschland sucht den Superstar""Saksamaa otsib superstaari"  "Super Idol""Super iidol"  "Greek Idol""Kreeka iidol"  "Idol stjörnuleit""Iidol staariotsing"  "Indian Idol""India iidol"  "Indonesian Idol""Indoneesia iidol"  "SuperStar KZ"   "Македонски идол""Makedoonia iidol"  "Malaysian Idol""Malaisia iidol"  "Idols""Iidolid"  "NZ Idol""Uus-Meremaa iidol"  "Nigerian Idol""Nigeeria iidol"  "Idol"<small>"Iidol"   "Pakistan Idol""Pakistani iidol"  "Philippine Idol""Filipiinide iidol"  "Pinoy Idol""Filipiinide iidol"  "Idol""Iidol"  "Ídolos""Iidolid"  "Idol Puerto Rico"<small>"Puerto Rico iidol"   "Народный Артист""Rahva artist"  "Singapore Idol""Singapuri iidol"  "Slovensko hľadá SuperStar""Slovakkia otsib superstaari"  "Idols""Iidolid"  "Afrikaans Idols""Aafrika iidolid"  "Idol"<small>"Iidol"   "Turkstar"  "American Idol""Ameerika iidol"  "Thần Tượng Âm Nhạc""Vietnami iidol"Aasia  "Asian Idol""Aasia iidol"Ida-Aafrika  "Idols East Africa""Ida-Aafrika iidolid"Ladina-Ameerika  "Latin American Idol"<small>"Ladina-Ameerika iidol" Lääne-Aafrika  "Idols West Africa""Lääne-Aafrika iidol"Lääne-Balkan  "Идол""Iidol"Maailm  "World Idol""Maailma iidol"

 Viited 

 Välislingid 
Saate koduleht TV3 veebis

Kategooria:Eesti tõsielusarjad

Kategooria:TV3 telesaated